Temas pri... Ĉi tiu artikolo temas pri astronomia fenomeno de konjunkcio. Por aliaj signifoj vidu la artikolon Konjunkcio.
Konjunkcio de Venuso kaj Luno
En astronomio, (kaj astrologio) **konjunkcio** de du ĉielaj korpoj
signifas, ke viditaj de tria (ĝenerale, de Tero) ili aperas plej proksimaj unu de la
alia en la ĉielo.

Kiam la du korpoj tiom proksimiĝas, ke unu ŝajnas pasi antaŭ la alia, oni
parolas pri pasado (de malgranda korpo antaŭ ŝajne pli granda) aŭ
kaŝado (de malgranda korpo malantaŭ ŝajne pli granda).

Konjunkcio estas signata per la simbolo: .

Difino
------

Ĝenerale oni parolas pri konjunkcio de du ĉielaj korpoj kiam ili havas saman
rektascension. Oni ankaŭ parolas pri konjunkcio kiam la korpoj havas la saman
ekliptikan longitudon (la konjunkcioj laŭ rektascensio kaj
laŭ ekliptika longitudo ne okazas samtempe, sed ofte en tre proksimaj momentoj).

Se ambaŭ astroj havas saman deklinacion dum la konjunkcio, ili
estas en sizigio, oni povas observi kaŝadon,
pasadon aŭ eklipson.

### Superaj kaj malsuperaj konjunkcioj

De la "blua" planedo, eblas vidi la "brunan" planedon en superaj kaj malsuperaj konjunkcioj
Vidita de Tero, korpo sur suna *interna* orbito estas en **supera konjunkcio**
rilate al Suno kiam la objekto estas malantaŭ Suno. Male, ĝi estas en
**malsupera konjunkcio** kiam ĝi estas antaŭ Suno (kaj kiam povas tiam okazi
*pasado*). Oni parolas pri *malsupera konjunkcio* kaj *supera konjunkcio* por
la planedoj Merkuro kaj Venuso, kiuj estas internaj
planedoj reilate al Tero. Ĝenerale, de ia planedo eblas vidi ĉiujn *internajn planedoj*
(ekzemple, Tero povas esti vidata de Marso) en malsupera kaj supera konjunkcioj).

### Triobla konjunkcio

En la strikta senso, **triobla konjunkcio** estas konjunkcio kiu okazas tri fojojn
en mallonga tempo inter du samaj astroj. Pro la fenomeno de ŝajna planeda retroiro,
planedo povas pasi trifoje proksime de alian planedon aŭ stelon.

Ekzemple, triobla konjunkcio okazas inter Jupitero kaj Urano
la 8-an de junio 2010, 19-an de septembro 2010 kaj la 4-an de januaro 2011.

Oni ankaŭ (evitinde) parolas pri *triobla konjunkcio* por konjunkcio inter tri astroj
ekzemple, la konjunkcio Venuso-Jupitero-Luno
de la 1-a de decembro 2008.

### Granda konjunkcio

**Granda konjunkcio** estas konjunkcio de Jupitero kaj Saturno.
Tia konjunkcio okazas ĉirkaŭ ĉiuj 18 aŭ 20 jaroj.

**Plej granda konjunkcio** estas *triobla konjunkcio* de Jupitero kaj Saturno
Ĝi okazas, dum tempo de kelkaj monatoj, proksime de opozicio kun Suno.
La lasta plej granda konjunkcio okazis en januaro, februaro kaj julio 1981;
la venonta okazos en 2238 - 2239.

Iuj historiistoj pri religio hipotezis, ke la stelo de Bet-Leĥem estis plej
granda konjunkcio
kiu okazis en 7 a. K.

Notoj kaj referencoj
--------------------

1. ↑  
La triobla konjukcio Venuso-Jupitero-Luno, 1-a de decembro 2008 (france)
2. ↑  La stelo de Bet-Leĥem, el Agence Science-Presse (france)

Eksteraj ligiloj
----------------

* Kategorio Konjunkcio (astronomio) en la Vikimedia Komunejo (Multrimedaj datumoj)

* angle Reciprokaj planedaj konjunkcioj kaj kaŝadoj Arkivigite je 2011-07-11 per la retarkivo Wayback Machine el *TAU Astronomy Club*
* angle Konjunkcioj inter planedoj kaj asteroidoj Arkivigite je 2007-09-16 per la retarkivo Wayback Machine el *TAU Astronomy Club*
* france Interesaj ĉielaj fenomenoj de la monato Arkivigite je 2009-02-10 per la retarkivo Wayback Machine el la paĝoj de la *Société Astronomique de France*